তেওঁ লগতে মন্তব্য কৰে যে বিজেপি নেতৃত্বাধীন অসম চৰকাৰে ৰাজ্যখনৰ বিশাল জল-ভাণ্ডাৰৰ ব্যৱহাৰৰ দ্বাৰা মৎস্য উৎপাদন অধিকতম কৰিবলৈ সন্মিলিত প্ৰচেষ্টা কৰি আহিছে। মন্ত্রী গৰাকীয়ে মীনপালকসকলক ৰাজ্য তথা সমগ্ৰ দেশৰ খাদ্য আৰু পুষ্টি নিশ্চিত কৰা দিশত আগবঢ়োৱা উল্লেখনীয় অৱদানৰ বাবে প্ৰশংসা কৰে। "মই ৰাজ্যৰ মৎস্যপালকসকলক আন্তৰিক শুভেচ্ছা দিছোঁ। আমাৰ যুৱসমাজকো আগুৱাই আহি মীনপালনক এক লাভজনক উদ্যোগ হিচাপে গ্ৰহণ কৰিবলৈ আহ্বান জনাইছোঁ।" মন্ত্ৰীয়ে কৃষকসকলক দেশৰ খাদ্য-সম্ভাৰত সৰ্বোচ্চ গুণসম্পন্ন প্ৰটিন সংযোজন কৰাৰ বাবে ধন্যবাদ জনায়। মৎস্যপালকসকলৰ অতুলনীয় কষ্ট আৰু অধ্যৱসায়ক স্বীকাৰ কৰি মন্ত্ৰী গৰাকীয়ে বায়'ফ্লক আৰু কেজ কালচাৰৰ দৰে শেহতীয়া প্ৰযুক্তিসমূহ আঁকোৱালি লোৱা বাবে ধন্যবাদ জ্ঞাপন কৰে।
Search for:
